CELEX: 62014TN0274
Language: da
Date: 2014-04-30 00:00:00
Title: Sag T-274/14: Sag anlagt den 30. april 2014 — Lech-Stahlwerke GmbH mod Kommissionen

14.7.2014   
            
            
               DA
            
            
               Den Europæiske Unions Tidende
            
            
               C 223/27
            
         Sag anlagt den 30. april 2014 — Lech-Stahlwerke GmbH mod Kommissionen
   (Sag T-274/14)
   2014/C 223/32
   Processprog: tysk
   
      Parter
   
   
      Sagsøger: Lech-Stahlwerke GmbH (Meitingen, Tyskland) (ved advokaterne I. Zenke og T. Heymann)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Kommissionen afgørelse 2014 C 37/07 af 18. december 2013 om at indlede den formelle undersøgelsesprocedure i henhold til artikel 108, stk. 2, TEUF vedrørende støtte til el fra vedvarende energikilder og fra grubegas i henhold til loven om forrang for vedvarende energi i affattelsen af 25. oktober 2008, ændret ved § 5 i lov af 20. december 2012, og vedrørende reduceret EEG-afgift for energiintensive forbrugere annulleres, for så vidt som reduktionen af EEG-afgiften for energiintensive forbrugere som sagsøgeren deri kvalificeres om statsstøtte som omhandlet i artikel 107 TEUF og foreløbig erklæres for uforenelig med det indre marked.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1.
            
            
               Første anbringende: Tilsidesættelse af artikel 107, stk. 1, TEUF — der foreligger ikke statsstøtte
               
                           —
                        
                        
                           Sagsøgeren har gjort gældende, at støttemekanismen i loven om forrang for vedvarende energi (herefter EEG) i sin helhed og navnlig den særlige godtgørelsesordning for energiintensive forbrugere ikke udgør statsstøtte som omhandlet i artikel 107, stk. 1, TEUF, da der ikke finder direkte eller indirekte overførelse af statsmidler sted. Støtten finasieres udelukkende af private midler, og statslige myndigheder fører ikke kontrol med disse midlers finansstrømme.
                        
                     
         
               2.
            
            
               Andet anbringende: Tilsidesættelse af artikel 107, stk. 1, TEUF — ingen selektiv begunstigelse af energiintensive forbrugere
               
                           —
                        
                        
                           Sagsøgeren har endvidere gjort gældende, at den særlige godtgørelsesordning ikke indebærer en selektiv begunstigelse for energiintensive forbrugere. For det første modtager forbrugerne ingen begunstigelse, som de ikke ville have modtaget under normale markedsvilkår, eftersom operatørerne af EEG-anlæg under normale markedsvilkår måtte afsætte deres el til markedspriser, og der ville ikke findes en EEG-afgift. For det andet gælder den særlige godtgørelsesordning for el-intensive forbrugere, der alene er berørt af risikoen for at miste international konkurrenceevne på grund af EEG-afgiften, uden undtagelse for alle brancher i produktionsindustrien.
                        
                     
         
               3.
            
            
               Tredje anbringende: Tilsidesættelse af artikel 107, stk. 1, TEUF — under alle omstændigheder forenelig med det indre marked
               
                           —
                        
                        
                           Selv om den særlige godtgørelsesordning måtte udgøre støtte, er denne imidlertid under alle omstændigheder indlysende forenelig med det indre marked i henhold til de støtteretlige bestemmelser i artikel 107, stk. 3, litra b) og c), TEUF med henblik på målene om miljø- og klimabeskyttelse af fællesskabsinteresse under sikring af en bæredygtig og stabil europæisk økonomi.